Bakgat-aktrise praat oor haar lewe ná egskeiding | SARIE
Bakgat-aktrise praat oor haar lewe ná egskeiding	deur Elmari de Vos
Aktrise Ciske Kruger moes eers haar hartseer verwerk ná haar egskeiding van akteur Ivan Botha voordat sy weer geluk kon vind. Sy praat met SARIE.com oor haar dogter, haar nuwe liefde en haar nuwe werk…
"Ek geniet dit baie! Dis definitief uitdagend, want dis heeltemal nuut – dis 'n nuwe industrie en ek is nie 'n groot besigheidsmens nie! Dan raak dit soms frustrerend, maar my geloof dra my daardeur. Ek is ook baie dankbaar vir die ondersteuning van my twee vennote en my kêrel," vertel sy.
Ciske en haar kêrel, KristofFOTO: Instagram (@ciske79)
Ciske en Kristof
"Hy is wonderlik! Ons maak saam planne en is baie lief vir mekaar. Ons voel ons is gestuur vir mekaar. Terwyl ek deur die seer van my egskeiding gegaan het, het God vir my tekens gegee. As ek nou terugkyk weet ek in my hart dat Kristof 'n antwoord op my gebede was."
Ciske, Kristof en klein AmelieFOTO: Instagram (@ciske79)
"Hy is so goed en lief vir Amelie en werk so mooi met haar. En sy voel ook so oor hom."
Kristof is glo baie lief vir Amelie
En haar dogter hou net so baie van hom, sê Ciske.
"Na my egskeiding (van akteur Ivan Botha) het ek gevoel ek soek iets wat meer stabiel is, want acting het nie so baie werk nie en ek het my dogtertjie om aan te dink," vertel sy. "Haarstilering is een van die goed waarin ek nog altyd geïnteresseerd was en altyd graag wou doen. Toe ek jonger was, het ek gesê ek wil teen ek 30 is my eie salon hê."
Ciske KrugerFOTO: Gloria Cilliers
Vandag is sy opgewonde oor haar nuwe toekoms – met haarstilering, toneelspel, liefde en haar pragtige dogtertjie.